Quddiem il-Kumitat tal-Kontijiet tal-Pubbliċi tal-Parlament, George Farrugia wieġeb għall-mistoqsijiet tad-deputati dwar it-tixħim fix-xiri taż-żejt mill-Enemalta. Is-sur Farrugia ngħata l-maħfra presidenzjali biex jiżvela d-dettalji dwar il-każ. Qabel beda jidher quddiem il-kumitat, kellu jixhed ukoll l-eks Chairman tal-Enemalta, Tancred Tabone, li madankollu ngħata parir mill-avukat tiegħu biex ma jweġibx u issa se jidher darb’oħra.